ফ্রেড মর্লে
ফ্রেডরিক (‘স্পিডি ফ্রেড’) মর্লে (ইংরেজি: Fred Morley; জন্ম: ১৬ ডিসেম্বর, ১৮৫০ - মৃত্যু: ২৮ সেপ্টেম্বর, ১৮৮৪) নটিংহামশায়ারের সাটন-ইন-অ্যাশফিল্ড এলাকায় জন্মগ্রহণকারী প্রথিতযশা পেশাদার ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮০ থেকে ১৮৮৩ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। শীর্ষে আরোহণকালে তাকে ইংল্যান্ডের সর্বাপেক্ষা দ্রুতগতিসম্পন্ন বোলার হিসেবে বিবেচনা করা হতো। এছাড়াও, ১৩ বছরব্যাপী নটিংহামশায়ারের পক্ষে খেলেন। বামহাতে ব্যাটিংয়ের পাশাপাশি বামহাতে ফাস্ট বোলিং করতেন ফ্রেড মর্লে।